User:HannaInga/Stefnumarkandi leikir

tag to article (TW)

Stefnumarkandi leikur í leikjafræði er athöfnin þegar einn leikmaður gerir eitthvað utan skilgreindum athöfnum leiksins til þess að öðlast yfirburði og auka hagnað sinn. Helstu einkenni stefnumarkanir leikja fela í sér skuldbindingu af hálfu leikmannsins, það er að leikmaðurinn getur aðeins takmarkað sínar eigin ákvarðanir og sú ákvörðun sem hann tekur þarf að vera trúverðug þannig að þegar hún er tekin í notkun er nauðsynlegt að hún sé í hag leikmannsins til þess að hann fylgi henni eftir. Hugtakið var mótað af Thomas Schelling í bók hans frá árinu 1960, The Strategy of Conflict, og hefur öðlast mikinn stuðning innan stjórnmálafræða. Stefnumarkandi leikir hagræða reglum leiksins í hag leikmannsins og geta annaðhvort verið skilyrðislausir leikir (e. unconditional moves) eða viðbragðsreglur (response rules). Viðbragðsreglur eru reglur með skilyrðum sem segja til um ákvörðun/leik þinn sem viðbragð við ákvörðun/leik hins leikmannsins. Þrátt fyrir að þú hegðir þér eins og þú sért að elta hinn leikmanninn verður skuldbinding þín við viðbragðsreglunni að vera til staðar áður en hinn leikmaðurinn spilar sinn leik. Viðbragsreglur geta annaðhvort verið hótun eða loforð.